ตอนนี้กำลังรักษาโรคซึมเศร้าอยู่ค่ะ รับยาได้ประมาณ1 เดือน อยากเพิ่มความสุขและความมั่นใจให้ตัวเอง สามารถไปเสริมจมูกได้ไหมคะ
สวัสดีค่ะ โรคซึมเศร้าคือความผิดปกติทางอารมณ์ที่ผู้ป่วยอาจรู้สึกเศร้า สิ้นหวัง ช่วยเหลือตัวเองไม่ได้ หรือรู้สึกว่าตนด้อยค่า อาจกระทบต่อการเรียน การทำงาน และการใช้ชีวิต มีพฤติกรรมการกินการนอนเปลี่ยนไป และอาจจะมีความคิดอยากฆ่าตัวตายการรักษาโรคซึมเศร้าคือการใช้ยาและทำจิตบำบัดภายใต้การดูแลของจิตแพทย์ในระยะยาวเพื่อให้ควบคุมโรคให้ได้การไปเสริมจมูกเพื่อเสริมความมั่นใจนั้น ถ้าไม่มีข้อห้ามทางร่างกาย สามารถทำได้ แต่แนะนำว่าการเสริมความมั่นใจหรือทำให้ตนเองรู้สึกดีขึ้นนั้น มีหลายวิธีด้วยกัน พยายามหาให้เจอว่าอะไรทำให้เรามีความสุข รู้สึกมั่นใจมากขึ้น อาจจะเป็นวิธีการที่ดีต่อสุขภาพไปด้วยเช่น การออกกำลังกายสม่ำเสมอ ใช้เวลาว่างกับคนที่รัก หางานอดิเรกที่ชอบทำ เป็นต้น ควรหาให้เจอและทำสิ่งที่ทำได้ดี จะช่วยทำให้รู้สึกดึขึ้นได้ค่ะ